钦定古今图书集成/明伦汇编/氏族典/第606卷 > 《郑樵通志》 > 慕容绍宗
## 钦定古今图书集成/明伦汇编/氏族典/第606卷 > 《郑樵通志》 > 慕容绍宗

按《北齐书慕容绍宗传》，“绍宗，慕容晃第四子，太原王
恪后也。曾祖腾归魏，遂居于代。祖郁，岐州刺史。父远，
𢘆州刺史。绍宗容貌恢毅，少言语，深沉有胆略。尔朱
荣即其从舅子也。后以军功，封索卢县子，进爵为侯从高祖破羊偘。高祖举义信都，兆以绍宗为行台，率
军壶关，以抗高祖。兆死，绍宗携荣妻子及兆馀众自”
归。高祖仍加恩礼，军谋兵略，时参预焉。元象初，西魏
将独孤如愿据洛州，高祖命绍宗平之。进爵为公，除
度支尚书。后为晋州刺史。侯景反叛，命绍宗为东南
道行台，封燕郡公，与韩轨等诣瑕丘，以图进趣。梁武
帝遣其兄子贞阳侯渊明等率众十万，顿军寒山，与
侯景掎角。绍宗出讨，大破之，擒渊明，景遂奔遁。军还，
别封永乐县子。初，高祖末命世宗云：“侯景若反，以慕
容绍宗当之。”至是竟立功效。西魏遣其大将王思政
入据颍州，又以绍宗为南道行台，率军围击，堰洧水
以灌之。临堰，暴风从东北来，舰径向敌城，绍宗自度
不免，遂投水而死，时年四十九。谥曰景惠。除其长子
士肃为散骑常侍，寻以谋反伏诛。士肃弟建中，袭绍
宗爵。武平末，仪同三司。隋开皇中，大将军、叠州总管。